12.1.2022
EL
Επίσημη Εφημερίδα της Ευρωπαϊκής Ένωσης
C 15/241 Τρίτη 18 Μαΐου 2021
Δ. λαμβάνοντας υπόψη ότι η αίτηση βασίζεται στα κριτήρια παρέμβασης που προβλέπονται στο άρθρο 4 παράγραφος 2 του κανονισμού ΕΤΠ, το οποίο επιτρέπει, σε εξαιρετικές περιστάσεις, ιδίως όσον αφορά συλλογικές αιτήσεις που αφορούν ΜΜΕ, μια αίτηση να μπορεί να θεωρείται επιλέξιμη ακόμη και αν δεν τηρούνται πλήρως τα κριτήρια που ορίζονται στο άρθρο 4 παράγραφος 1 του εν λόγω κανονισμού, όταν οι απολύσεις έχουν σοβαρό αντίκτυπο στην απασχόληση και στην τοπική, περιφερειακή ή εθνική οικονομία· Ε.
λαμβάνοντας υπόψη ότι τα γεγονότα που οδήγησαν στις απολύσεις και την παύση της δραστηριότητας συνέβησαν απρόσμενα στις αρχές του 2020 λόγω της παγκόσμιας εξάπλωσης της πανδημίας COVID-19 και της συναφούς οικονομικής κρίσης που έπληξε σοβαρά τον κλάδο του τουρισμού, με την επιβολή ξαφνικών περιορισμών στις μετακινήσεις σε διεθνές επίπεδο, με αποτέλεσμα να προκληθεί έντονη και απρόβλεπτη μείωση στα διεθνή ταξίδια και τον τουρισμό·
ΣΤ. λαμβάνοντας υπόψη ότι η πανδημία COVID-19 και η επακόλουθη παγκόσμια οικονομική κρίση προκάλεσαν τεράστιο σοκ στην εσθονική οικονομία, ιδίως στον κλάδο του τουρισμού, όπου πριν την κρίση το 90 % των τουριστικών δαπανών στην Εσθονία προέρχονταν από τον διεθνή τουρισμό, ενώ ο μέσος όρος για τις χώρες του ΟΟΣΑ ήταν περίπου 25 %· Ζ. λαμβάνοντας υπόψη ότι το 2019 τα έσοδα από τον τουρισμό στην Εσθονία ανήλθαν σε νέο ύψος ρεκόρ 2,1 δισεκατομμυρίων και ότι ο τουρισμός θεωρήθηκε σημαντικός τομέας για την ανταγωνιστικότητα της Εσθονίας και ότι πραγματοποιήθηκαν σημαντικές επενδύσεις για την περαιτέρω ανάπτυξή του· Η. λαμβάνοντας υπόψη ότι στον τομέα του τουρισμού κυριαρχούν οι ΜΜΕ οι οποίες σε σύγκριση με μεγαλύτερες εταιρείες επιδεικνύουν χαμηλότερα επίπεδα ανθεκτικότητας στην κρίση και ότι οι ΜΜΕ αντιπροσωπεύουν το 79,2 % του συνολικού εργατικού δυναμικού στην Εσθονία· Θ. λαμβάνοντας υπόψη ότι το Ευρωπαϊκό Ταμείο Προσαρμογής στην Παγκοσμιοποίηση μπορεί, μέσω της στήριξης που θα παρέχει στους εργαζομένους, να συμβάλει στη μετάβαση σε έναν πιο βιώσιμο τουρισμό και, ως εκ τούτου, να επιτρέψει στην Ευρώπη να διαφυλάξει και να προωθήσει τη φυσική και πολιτιστική κληρονομιά της και τους αντίστοιχους πόρους, προσφέροντας παράλληλα νέες ευκαιρίες για θέσεις εργασίας και για τη δημιουργία καινοτόμων επιχειρήσεων· Ι.
λαμβάνοντας υπόψη ότι η Επιτροπή δήλωσε ότι η υγειονομική κρίση COVID-19 οδήγησε σε μία οικονομική κρίση, παρουσίασε ένα σχέδιο ανάκαμψης για την οικονομία και υπογράμμισε τον ρόλο του ΕΤΠ το οποίο θα πρέπει να χρησιμοποιείται ως εργαλείο έκτακτης ανάγκης (6) για τη στήριξη ατόμων που έχασαν την εργασία τους λόγω της παγκόσμιας οικονομικής κρίσης·
ΙΑ. λαμβάνοντας υπόψη ότι στην Εσθονία εφαρμόστηκαν εθνικά και ευρωπαϊκά μέτρα στήριξης για τη διατήρηση της απασχόλησης με τη χρήση συστημάτων μειωμένου ωραρίου εργασίας και του μέσου SURE, προκειμένου να μετριαστούν οι επιπτώσεις της πανδημίας COVID-19 και της συναφούς κρίσης στην αγορά εργασίας· ΙΒ. λαμβάνοντας υπόψη ότι πρόκειται για την πρώτη κινητοποίηση του ΕΤΠ λόγω της κρίσης του COVID-19, μετά τη συμπερίληψη στο ψήφισμα του Ευρωπαϊκού Κοινοβουλίου της 18ης Ιουνίου 2020 σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (EGF/2020/000 TA 2020 — Τεχνική βοήθεια με πρωτοβουλία της Επιτροπής) (7) της αναφοράς ότι το ΕΤΠ μπορεί να κινητοποιηθεί για τη στήριξη των μονίμως απολυθέντων εργαζόμενων και των αυτοαπασχολούμενων στο πλαίσιο της παγκόσμιας κρίσης που προκάλεσε η πανδημία COVID-19, χωρίς τροποποίηση του κανονισμού (EΕ) αριθ.
1309/2013· 1. συμφωνεί με την Επιτροπή ότι έχουν τηρηθεί οι προϋποθέσεις που ορίζονται στο άρθρο 4 παράγραφος 2 του κανονισμού ΕΤΠ και ότι η Εσθονία δικαιούται, δυνάμει του εν λόγω κανονισμού, να λάβει χρηματοδοτική συνεισφορά ύψους 4 474 480 EUR, ποσό που αντιστοιχεί στο 60 % του συνολικού κόστους ύψους 7 457 468 EUR, στο οποίο περιλαμβάνονται δαπάνες για εξατομικευμένες υπηρεσίες ύψους 7 452 468 EUR και δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων ύψους 5 000 EUR· 2. σημειώνει ότι εσθονικές αρχές υπέβαλαν την αίτηση στις 12 Νοεμβρίου 2020 και ότι, μετά την παροχή πρόσθετων πληροφοριών από την Εσθονία, η Επιτροπή ολοκλήρωσε την αξιολόγησή της στις 31 Μαρτίου 2021 και τη διαβίβασε στο Κοινοβούλιο αυθημερόν· 3. σημειώνει ότι η αίτηση αφορά συνολικά 10 080 εργαζομένους, 1 715 αυτοαπασχολούμενους που σταμάτησαν τη δραστηριότητά τους και 8 365 εργαζομένους που απολύθηκαν στον τουριστικό τομέα της Εσθονίας· θεωρεί λυπηρό το γεγονός ότι η Εσθονία αναμένει ότι μόνο 5 060 από το σύνολο των επιλέξιμων δικαιούχων θα συμμετάσχουν στα μέτρα (στοχευόμενοι δικαιούχοι)·
(6) (7)
COM(2020)0442.
Κείμενα που εγκρίθηκαν, P9_TA(2020)0141.